text: নিক্ষেপী ক্ষেপণাস্ত্র (; ব্যালিস্টিক মিসাইল) হল সেই সব ক্ষেপণাস্ত্র, যারা শুধু ছুঁড়ে দেওয়ার সময়ের ধাক্কাতেই গোটা পথ চলে না। বন্দুকের গুলি বা কামানের গোলা ছোটে কেবল ছুঁড়ে দেওয়ার ধাক্কাতে। নিক্ষেপী ক্ষেপণাস্ত্র প্রথম ধাক্কায় উঁচুতে ওঠে আকাশপানে। তার পর দীর্ঘ পথ পাড়ি দেয় পৃথিবীর আবহমণ্ডল থেকে বেশি উচ্চতায়। তখন সেই ক্ষেপণাস্ত্র চলে পৃথিবীর মাধ্যাকর্ষণ শক্তিতে। এভাবে অনেকটা দূরত্ব অতিক্রম করার পর তা নেমে আসে পৃথিবীর দিকে।নিক্ষেপী ক্ষেপণাস্ত্রের মোট পথের এই তিনটি দশা থাকে: প্রথমে বায়ুমণ্ডল ভেদ করে কোনাকুনি ঊর্ধ্বগতি, তারপর মাধ্যাকর্ষণ-নির্ভর দীর্ঘ পথ, অবশেষে ফের বায়ুমণ্ডল ভেদ করে ভূপৃষ্ঠে লক্ষ্যস্থানে অবতরণ।
  
  প্রথম দিককার নিক্ষেপী ক্ষেপণাস্ত্রগুলির মধ্যে উল্লেখযোগ্য ছিল এ -৪। এটি ভি-২ নামেও পরিচিত। ১৯৩০ ও ১৯৪০-এর দশকে ভি-২ এর আধুনিকায়নে ভূমিকা রেখেছে নাৎসি জার্মানি। এতে নির্দেশকের ভূমিকা ছিল জার্মানির বায়বাকাশ প্রকৌশলী ও মহাকাশ স্থপতি ভের্নহার ফন ব্রাউন। ১৯৪২ সালের ৩ অক্টোবর তারিখে ভি-২ সফলভাবে উৎক্ষেপণ করা হয়। ১৯৪৪ সালের ৬ অক্টোবর প্যারিসে এটি নিক্ষেপ করা হয়। এর দুই দিন পর এটিকে লন্ডনে নিক্ষেপ করা হয়।
  
  নিক্ষেপী ক্ষেপণাস্ত্রের প্রকারভেদ
  
  আন্তর্মহাদেশীয় নিক্ষেপী ক্ষেপণাস্ত্র (৫,৫০০ কিলোমিটারের বেশি পাল্লাবিশিষ্ট)
  বিশ্বের মাত্র ৭টি দেশের কাছে এই ধরনের ক্ষেপণাস্ত্র রয়েছে। রাশিয়া, ভারত, যুক্তরাষ্ট্র, চীন, ফ্রান্স, ইসরায়েল এবং উত্তর কোরিয়া। অগ্নি-৫ এই শ্রেণীর একটি ক্ষেপণাস্ত্র।
  
  ডুবোজাহাজ থেকে উৎক্ষেপণের ক্ষমতা সম্পন্ন আন্তর্মহাদেশীয় নিক্ষেপী ক্ষেপণাস্ত্র রয়েছে  রাশিয়া, যুক্তরাষ্ট্র, চীন, ফ্রান্স এবং যুক্তরাজ্যের। অধুনা ভারত এই প্রকার ক্ষেপণাস্ত্র তৈরিতে সক্ষম হয়েছে।
  
  দূর পাল্লার নিক্ষেপী ক্ষেপণাস্ত্র (৩,৫০০ থেকে ৫,৫০০ কিলোমিটার পাল্লাবিশিষ্ট)
  বিশ্বের মাত্র ৭টি দেশের কাছে এই ধরনের ক্ষেপণাস্ত্র রয়েছে। রাশিয়া , ভারত , যুক্তরাষ্ট্র , চীন , ফ্রান্স , যুক্তরাজ্য এবং উত্তর কোরিয়া। অগ্নি-৩ ও অগ্নি-৪ এই শ্রেণীর একটি ক্ষেপণাস্ত্র।
  
  মধ্যম পাল্লার নিক্ষেপী ক্ষেপণাস্ত্র (১,০০০ থেকে ৩,৫০০ কিলোমিটার পাল্লাবিশিষ্ট)
  বিশ্বের কিছু দেশের কাছে এই ধরনের ক্ষেপণাস্ত্র রয়েছে। রাশিয়া , ভারত , যুক্তরাষ্ট্র , চীন , ফ্রান্স , যুক্তরাজ্য এবং উত্তর কোরিয়া ছাড়াও ইরান , তুরস্ক এবং পাকিস্তানের কাছে রয়েছে । অগ্নি-২ ও শাহীন-৩ এই শ্রেণীর ক্ষেপণাস্ত্র।
  
  স্বল্প পাল্লার নিক্ষেপী ক্ষেপণাস্ত্র (৩০০ থেকে ১,০০০ কিলোমিটার পাল্লাবিশিষ্ট)
  বিশ্বের কিছু দেশের কাছে এই ধরনের ক্ষেপণাস্ত্র রয়েছে। ব্রহ্মস , পৃথ্বী ও গজনাভি এই শ্রেণীর ক্ষেপণাস্ত্র। ব্রহ্মস বিশ্বের সবচেয়ে দ্রুতগামী ও নিখুঁত হামলাকারী ক্ষেপণাস্র হিসেবে বিবেচিত।
  
  তথ্যসূত্র
  
  বিষয়শ্রেণী:ক্ষেপণাস্ত্র
  বিষয়শ্রেণী:নিক্ষেপী ক্ষেপণাস্ত্র
  বিষয়শ্রেণী:ক্ষেপণাস্ত্র প্রযুক্তি
title: নিক্ষেপী ক্ষেপণাস্ত্র